**Լինլիթգո պալատի** ավերակները գտնվում են Լինլիթգո քաղաքի ներսում, Շոտլանդիայի Էդինբուրգի արևմուտքում, 15 մղոն հեռավորության վրա։ 15-16֊րդ դարերում պալատը հանդիսանում էր Շոտլանդիայի միապետերի հիմնական բնակավայրը։ 1603 թվականին Շոտլանդիայի միապետերի Անգլիա մեկնումից հետո պալատը քիչ օգտագործվեց, իսկ 1746 թվականին այն այրվեց։ Այսօր այն գրավիչ վայր է այցելուների համար, որը հիշեցնում է պատմական Շոտլանդիան։

Պատմություն
-----------

Թագավորական կալվածքը հիմնադրվել է 12-րդ դարում։ Այն տեղափոխվեց և կառուցվեց 14-րդ դարում գրավվելով անգլիական ուժերի կողմից Էդվարդ I -ի ենթակայության ժամանակ։ Գլխավոր տարածքը դարձրեցին իդեալական ռազմական բազա ապահովման և մատակարարման միջոց ՝ Էդինբուրգի ամրոցի և Սթրլինգի ամրոցի միջև։ Անգլիական ամրոցի կառուցումը սկսվեց 1302 թվականի մարտին, երկու քահանաների ՝ Ռիչարդ դե Վինեպոլի և Հենրի դե Գրաունդեսթոնի հսկողության ներքո։ Ճարտարապետ Սուրբ Գեորգի Վարպետ Ջեյմս նույնպես ներկա էր։ 1302 թվականի սեպտեմբերին 60 տղամարդիկ և 140 կանայք օգնեցին փորել փոսեր, տղամարդիկ վարձատրվում էին երկու պենսով, իսկ կանաք՝ օրական մեկ պեննիով։ Հարյուր զինվոր, որպես բանվոր նոյեմբերից մինչև 1303 թվականի ամռանը, աշխատեցին ամրոցի աշխատանքների վրա։
1424 թվականին քաղաքը մասնակիորեն ավերվեց մեծ հրդեհից։ Ջեյմս I -ին թագավորը սկսեց վերակառուցել պալատը, որպես հոյակապ մի բնակավայր՝ շոտլանդական իշխանությունների համար, և զուգահեռ վերակառուցեց Սուրբ Միշել եկեղեցին, անմիջապես պալատի հարավային կողմում։ Վաղ ժամանակներում եկեղեցին օգտագործվել է որպես ռազմական պահեստ ՝ Էդվարդ I -ի գրավման ընթացքում։ Հաջորդ հարյուրամյակի ընթացքում պալատը վերածվեց արքունական բակային կառույցի, որտեղ կարևոր հավելումներ արվեցին Ջեյմս III-ի և Ջեյմս IV-ի կողմից։ Ջեյմս V-ը, ով ծնվել էր 1512 թվականի ապրիլին, պալատում, ավելացրեց արտաքին դարպասը և բակային շատրվանը։ Պալատի քարակառույց քարե պատաշարի հարավային ճակատը նորացվեց։ Մերին, շոտլանդացիների թագուհին, ծնվել է պալատում 1542 թվականի դեկտեմբերին և երբեմն մնացել է այնտեղ ՝ իր գահակալության օրոք։ Ջեյմս VI-ի դուստր Ելիզաբեթն ապրել է այդ պալատում։ Թագավորների միավորումից հետո, 1603 թվականին, Արքայական դատարանը հիմնականում տեղափոխվեց Անգլիա։ 
1746 թվականի հունվարին Կամբերլանդի Կոմսի բանակը ավերեց պալատի մեծ մասը ՝ այրելով այն։

Պալատի պահապաններ և կապիտաններ
------------------------------

Պալատի պաշտոնական պաշտպաններ և կապիտաններ են եղել․

* Ջեյմս Համիլթոն, 1534 թ․, Կապիտան և Պաշտպան
* Ուիլյամ Դանիելսոուն, 1540 թվականի նոյեմբերի 19֊ից
* Էնդրյու Համիլթոն, 1543 թվականի օգոստոսի 22֊ից
* Էնդրյու Մելվիլ, 1567 թվականի փետրվարի 15֊ից
* Ջորջ Բոյդ, Փոխկապիտան, 1564 թ․
* Էնդրյու Ֆերիեր, Պալատի Կապիտան, 1565 թ․
* Ֆրանսիացի Ջոն Բրաուն, 1569 թ․
* Լյուդովիկոս Բելենդեն, 1587 թ․

Ներկա ժամանակներ
----------------

19-րդ դարից ի վեր պալատն ակտիվորեն կոնսերվացվել է, և մինչև օրս հիշատակվում է պատմական Շոտլանդիայով։ Տարածքը ողջ տարին բաց է այցելուների համար, «Բաց դռների օրը» մուտքը լինում է անվճար։ Պալատի հարակից Սուրբ Միշելի ծխական եկեղեցին ամռանը բաց է այցելուների համար, որը թույլ է տալիս այցելել երկու գոյատևող միջնադարյան շոտլանդական շինություններ։
2014 թվականի օգոստոսին պալատում տեղի է ունեցել երաժշտական փառատոն, որը կոչվեց «Խնջույք պալատում»։ Սա դարձել է ամենամյա միջոցառում, և կրկին տեղի ունեցավ 2015 թվականին։ 2016 թվականից այն տեղափոխվեց այլ վայր, քանի որ մեծ ժողովրդականություն է վայելում, և ավելի մեծ տարածք է անհրաժեշտ փառատոնն անցկացնելու համար։

Պատկերասրահ
-----------

* Լինլիթգո պալատն արևելքիցԼինլիթգո պալատն արևելքից
* Սուրբ Միշել եկեղեցիՍուրբ Միշել եկեղեցի
* Լինլիթգո պալատի հյուսիս արևմտյան կողմըԼինլիթգո պալատի հյուսիս արևմտյան կողմը
* Լինլիթգո պալատԼինլիթգո պալատ
* Պալատի մուտքՊալատի մուտք
* ԼինլիթգոԼինլիթգո
* ԼինլիթգոԼինլիթգո
* Մեծ սրահ / Պռլամենտի շենքՄեծ սրահ / Պռլամենտի շենք

Ծանոթագրություններ
------------------

1. ↑  "Linlithgow Palace: Property detail". Historic Scotland.
2. ↑  Notices of Original Documents illustrative of Scottish History, Maitland Club, (1841)
3. ↑  Accounts of the Master of Works, vol. 1 (1957) HMSO, lxvi, (Latin).
4. ↑  Simpson, Grant, & Galbraith, James, ed. Calendar Documents Scotland in PRO and British Library, vol. 5 supplementary, SRO (n.d), no. 305, no. 472 (h, j, u), 'j' mentions Robert de Wynpol (Wimpole) working in Summer 1303, 472 (k) mentions the Warwolf lupus-guerre siege engine at Stirling Castle.
5. ↑  British Castle - Linlithgow Palace History
6. ↑  St Michael's Church Feature Page". Undiscovered Scotland. Retrieved 2009-08-06.
7. ↑  "Mary, Queen of Scots (r.1542-1567)". The official website of the British Monarchy.
8. ↑  Register of the Privy Council of Scotland, vol 10 (1891), 521.
9. ↑  The Spottiswoode Miscellany, vol. 1 (1844), 355: Protocol book of Thomas Johnson, SRS (1920), nos. 340, 709, 781, 839, 864.
10. ↑  "Free weekend". Historic Scotland.

Արտաքին հղումներ
----------------

* Aerial photos Արխիվացված 2015-09-23 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լինլիթգո պալատ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4228325-5 · SUDOC: 11228440X · VIAF: 200028827 · WorldCat VIAF: 200028827 |

 |